ພວກປະທ້ວງລີເບຍ ຂັບໄລ່ພວກຫົວຮຸນແຮງ ອອກຈາກ ສໍານັກງານໃຫຍ່ ຂອງເຂົາເຈົ້າ 
ພວກປະທ້ວງຊາວລີເບຍຍຶດເອົາ ສຳນັກງານໃຫຍ່ຂອງກຸ່ມຫົວຮຸນແຮງຈີຮາດ ແລະຄ້າຍອື່ນໆຂອງກຸ່ມລຸນຫລັງ ທີ່ໄດ້ເດີນຂະບວນປະທ້ວງ ຢູ່ເມືອງ Benghazi ໃນວັນສຸກວານນີ້.
ພວກປະທ້ວງຊາວລີເບຍ ໄດ້ຂັບໄລ່ກຳລັງປະກອບອາວຸດຫົວ ຮຸນແຮງຈີຮາດ ອອກຈາກ ສໍານັກງານໃຫຍ່ຂອງເຂົາເຈົ້າ ແລະ ກໍໄດ້ເຂົ້າຍຶດເອົາຄ້າຍຂອງກຸ່ມດັ່ງກ່າວອີກສອງສາມ ແຫ່ງຢູ່ ໃນເມືອງ Benghazi ໃນຕອນເຊົ້າມືດຂອງວັນເສົາມື້ນີ້ ໃນ ການປະທະກັນທີ່ເຮັດ ໃຫ້ສອງຄົນເສຍຊີວິດ ການຍຶດເອົາສຳນັກງານໃຫຍ່ຂອງກຸ່ມຫົວຮຸນແຮງ Ansar al- Shariah ແລະຄ້າຍອື່ນໆ ຂອງກຸ່ມກຳລັງປະກອບອາວຸດຫົວ ຮຸນແຮງຈັດອື່ນໆ ໄດ້ມີຂຶ້ນລຸນຫລັງທີ່ຊາວລີເບຍຫລາຍສິບພັນ ຄົນ ພາກັນເດີນຂະບວນປະທ້ວງຢູ່ທີ່ເມືອງ Benghazi ໃນວັນ ສຸກວານນີ້ ຊຶ່ງໄດ້ຮຽກຮ້ອງໃຫ້ທັບມ້າງກຸ່ມກຳລັງປະກອບອາວຸດ ທີ່ມີອິດທິພົນເຫຼົ່ານີ້ ກຸ່ມຫົວຮຸນແຮງ Ansar al-Shariah ໄດ້ມີສ່ວນພົວພັນກັບການໂຈມຕີ ທີ່ໄດ້ສັງຫານ ເອກ ອັກຄະລັດຖະທູດສະຫະລັດ ແລະຊາວອາເມຣິກັນອີກ 3 ຄົນຢູ່ໃນລີເບຍ ໃນອາທິດແລ້ວນີ້ ຊຶ່ງເປັນການກ່າວຫາ ທີ່ກຸ່ມດັ່ງກ່າວໄດ້ປະຕິເສດ ນອກນັ້ນ ພວກເດີນຂະບວນປະທ້ວງຕໍ່ຕ້ານກຸ່ມຫົວຮຸນແຮງຍັງໄດ້ຮຽກຮ້ອງໃຫ້ລັດຖະ ບານ ສ້າງຕັ້ງກໍາລັງຕໍາຫຼວດແລະທະຫານຂຶ້ນ ເພື່ອປ້ອງກັນຄວາມປອດໄພ ການປະ ທ້ວງທີ່ວ່າ ນີ້ ໄດ້ສະແດງໃຫ້ຜົນສະທ້ອນກັບທີ່ສ້າງຄວາມເສຍຫາຍ ທີ່ນັບມື້ນັບເພີ້ມ ທະວີຂຶ້ນໃນການ ຕໍ່ຕ້ານກຳລັງປະກອບອາວຸດເຫຼົ່ານີ້ ນັບແຕ່ມີການໂຄ່ນລົ້ມ ທ່ານ Moammar Gadhafi ອອກຈາກຕໍາແໜ່ງ ກຸ່ມກຳລັງປະ ກອບອາວຸດເຫຼົ່ານີ້ ແມ່ນນັບມື້ນັບເຂັ້ມແຂງຂຶ້ນ ໂດຍໄດ້ກ່າວອ້າງວ່າ ພວກເຂົາຄັງມີອາ ວຸດອັດຕະໂນມັດ, ຈະຫຼວດ RPG ແລະ ລົດກະບະທີ່ຕິດປືນກົນຫລາຍຄັນ